Þó er sveitarstjórnum sveitarfélaga þar sem sameiningartillaga hlýtur samþykki heimilt að ákveða sameiningu þeirra sveitarfélaga þótt tillaga samstarfsnefndar hljóti ekki samþykki í öllum sveitarfélögunum sem að tillögunni stóðu , enda sé um að ræða a.m.k. 2/3 sveitarfélaganna og í þeim sveitarfélögum búi a.m.k. 2 / 3 hlutar íbúa á svæðinu . Rétt til að kjósa hafa allir 18 ára og eldri sem eru á kjörskrá í viðkomandi sveitarfélagi . Kjörskrár liggja frammi á skrifstofum sveitarfélaganna . Einstaklingar geta athugað hvort þeir séu á kjörskrá og hvar þeir eigi að kjósa á heimasíðunni Ísland.is Kjósendur skulu hafa meðferðis persónuskilríki . Utankjörfundaratkvæðagreiðsla er hafin og er hægt að kjósa hjá sýslumönnum land allt og hjá sendiráðum erlendis . Þá er hægt að kjósa utan kjörfundar í hverju sveitarfélagi . Á Djúpavogi . Í sameiningarkosningum eiga námsmenn sem búsettir eru á Norðurlöndunum rétt á því að vera teknir á kjörskrá en þeir þurfa að sækja sérstaklega um það hjá Þjóðskrá Íslands á þar til gerðu eyðublaði ( K - 101 ) ásamt því að skila inn staðfestingu á námsvist . Hægt er að kjósa í sendiráðum Íslands í viðkomandi landi .